The Walking Dead (4. tuotantokausi)
Jaksot

| # | Σ # | Nimi | Ohjaus | Käsikirjoitus | Katsojamäärä (USA; milj> ) | Katsojamäärä (Suomi) | Alkup>  esityspäivä | Suomen esityspäivä | Viitteitä |
| --- | --- | --- | --- | --- | --- | --- | --- | --- | --- |
| 36. | 1. | 30 päivää ilman onnettomuuksia (30 Days Without an Accident) | Greg Nicotero | Scott M. Gimple | 16,11 | 81 000 | 2013-10-1313. lokakuuta 2013 | 2013-10-2020. lokakuuta 2013 |  |
Vankila on ollut pidemmän aikaa turvallinen paikka, jonne kulkijat eivät ole päässeet. Michonne jatkaa edelleen Kuvernöörin etsintää ja suunnittelee etsivänsä häntä seuraavaksi Maconista. Rick on luopunut johtajan paikastaan ja hoitaa maataloutta. Ollessaan metsässä hän löytää riepaleisen naisen, Claran, joka pyytää häneltä apua. Hän vie Rickin leiriinsä. Sillä välin Daryl on muutaman muun kanssa eräässä kaupassa etsimässä tarvikkeita. Siellä he joutuvat pulaan, kun yläpuolella oleva katto alkaa romahdella eri kohdista tiputtaen samalla kulkijoita. Ryhmä pakenee, mutta Bethin uusi poikaystävä Zach kuolee. Rick on vähällä joutua Claran surmaamaksi, koska hän olisi halunnut ruokkia kulkijaksi muuttunutta miestään. Hän tekee itsemurhan päästäkseen hänen luokseen kulkijana. Vankilassa Daryl kertoo Bethille ikävät uutiset. Myöhemmin Patrick, Carlin ystävä menee suihkuhuoneeseen ja alkaa oksentaa verta. Hän lopulta kuolee ja muuttuu kulkijaksi. 
| 37. | 2. | Tartunta (Infected) | Guy Ferland | Angela Kang | 13,95 | 68 000 | 2013-10-2020. lokakuuta 2013 | 2013-10-2727. lokakuuta 2013 |  |
Kulkijaksi muuttunut Patrick vaeltelee pitkin vankilan käytäviä syöden nukkuvia ihmisiä. Vankilassa aloitetaan pelastustoimet. Carol on hoitamassa miestä nimeltään Ryan Samuels, joka pyytää häntä huolehtimaan lapsistaan Lizziestä ja Mikasta, koska on itse kuolemassa. Rick ja Daryl huomaavat, että Patrck on kuollut aggressiiviseen influenssavirukseen, joka aiheuttaa verenvuotoa ja lopulta omaan vereensä tukehtumista. He päättävät eristää terveet ja sairastuneet toisistaan. Yksi vankilan aidoista on antamassa periksi, koska sen takana on paljon kulkijoita, jotka ovat lisääntyneet jonkun ruokittua niitä rotilla. Rick onnistuu sikojen avulla houkuttelemaan kulkijat pois. Tyreese vierailee sairastuneen tyttöystävänsä Karenin luona. Myöhemmin hän huomaa järkytyksekseen, että hän ja toinen henkilö, David eivät ole enää huoneissaan. Hän seuraa lattialla olevia verenjälkiä ja huomaa niiden ruumiit poltettuina pihalla. 
| 38. | 3. | Eristyksissä (Isolation) | Dan Sackheim | Robert Kirkman | 12,92 | 55 000 | 2013-10-2727. lokakuuta 2013 | 2013-11-033. marraskuuta 2013 |  |
Tuntematon virus tappaa lisää ihmisiä ja tartuttaa mm. Sashan, Glennin ja Lizzien. Tyreese on raivoissaan Karenin kuolemasta ja vaatii Rickiltä, että hän selvittäisi, kuka oli teon takana. Hershel ehdottaa, että läheiseltä eläinlääkäriasemalta käytäisiin hakemassa lääkkeitä. Maggie on surullinen Glennin tartunnasta, mutta Beth lohduttaa häntä. Daryl, Michonne, Bob ja Tyreese suuntaavat eläinlääkäriin. Matkalla he kuulevat auton radiosta puhetta jostain turvapaikasta. Yhtäkkiä he kohtaavat suuren lauman kulkijoita ja joutuvat pakenemaan autosta ja sieltä metsään. Carol tunnustaa Rickille tappaneensa Karenin ja Davidin. 
| 39. | 4. | Samantekevää (Indifference) | Tricia Brock | Matt Negrete | 13,31 | 72 000 | 2013-11-033. marraskuuta 2013 | 2013-11-044. marraskuuta 2013 |  |
Bob tunnustaa Darylille alkoholismistaan ja syyllisyydestään Zachin kuolemaan. Daryl pitää hänen itsensä syyttelyä järjettömänä ja sanoo, ettei hän ole enää yksin. He löytävät lopulta Tyreesen ja Michonnen kanssa lääkkeitä ja ovat lähtemässä. Bob saa melkein surmansa, koska hänen alapuolellaan joukko kulkijoita melkein pudottaa hänet, koska ne pitävät hänen laukustaan kiinni. Bob menettää luottamuksensa Daryliin, kun paljastuu, että hänen laukussaan on alkoholia. Matkalla takaisin vankilaan Michonne päättää lopettaa Kuvernöörin etsimisen. Samaan aikaan Rick ja Carol menevät eräälle asuinalueelle, jossa he tapaavat kaksi uutta ihmistä, Samin ja Anan. Pari haluaa lähteä heidän kanssaan vankilaan. Carol ehdottaa, että he ensiksi auttaisivat häntä ja Rickiä etsimään tarvikkeita ja he suostuvat. Rick keskustelee Carolin kanssa hänen teostaan. Myöhemmin he huomaavat Anan kuolleen kulkijoiden hyökkäyksessä ja Samin kadonneen jäljettömiin. Rick ei halua Carolin tulevan enää vankilaan, koska Tyreese tappaisi hänet, jos saisi tietää totuuden. Rick auttaa häntä pakkaamaan tarvikkeita autoon ja lähtee takaisin vankilaan Carolin jäädessä omille teilleen. 
| 40. | 5. | Erossa (Internment) | David Boyd | Channing Powell | 12,20 | 77 000 | 2013-11-1010. marraskuuta 2013 | 2013-11-1111. marraskuuta 2013 |  |
Rick palaa vankilalle ja kertoo Maggielle ja Hershelille Carolin tappaneen Karenin ja Davidin. Myöhemmin sairastuneiden tila pahenee entisestään ja monet kuolevat ja muuttuvat kulkijoiksi. Kulkijoiden määrä lisääntyy ja Hershel, Glenn, Sasha ja Lizzie taistelevat hengestään. Samaan aikaan yksi vankilan aitauksista antaa periksi ja valtava määrä kulkijoita pääsee sisälle vankilaan, mutta Rick ja Carl taistelevat niitä vastaan. Glenn on vaarassa kuolla, mutta Hershel onnistuu pelastamaan hänet saatuaan hengityslaitteen kulkijalta, johon kiinnitettyä laite oli hänen ollessaan vielä ihminen. Daryl ja muut palaavat vankilalle ja Bob lääkitsee sairastuneita. Kaikki kulkijat on saatu tapettua. Hershel palaa omaan selliinsä ja murtuu kyyneliin. Myöhemmin Rick ja Carl tekevät maataloustöitä Hershelin lähtiessä Michonnen kanssa hävittämään kulkijoiden ruumiita. Kenenkään tietämättä vankilaa tarkkailee kauempaa vanha vihollinen, Kuvernööri. 
| 41. | 6. | Syötti (Live Bait) | Michael Uppendahl | Nichole Beattie | 12,00 | 88 000 | 2013-11-1717. marraskuuta 2013 | 2013-11-1818. marraskuuta 2013 |  |
Jakso alkaa takaumalla, jossa Kuvernööri muistelee menneitä aikoja. Hän lähti kätyreidensä Martinezin ja Shumpertin kanssa pois ammuttuaan Woodburyn armeijan sotilaita. Myöhemmin herättyään leiriltään hän huomaa kätyreidensä hylänneet hänet. Kuvernööri menee Woodburyyn ja huomattuaan kaupungin olevan kulkijoiden valtaama, hän päättää polttaa koko paikan. Kuukautta myöhemmin Kuvernööri on yksin tien päällä vaeltamassa, kunnes hän huomaa erään talon ikkunassa pienen tytön. Kuvernööri menee sisälle rakennukseen ja kohtaa uusia selviytyjiä: Lillyn ja Taran, heidän isänsä Davidin ja Lillyn tyttären Meghanin. Ryhmä odottaa paikassaan armeijan tuloa. Kuvernööri asettuu heille ja väittää nimensä olevan Brian. Vähitellen muut alkavat lämmetä hänelle, kun hän auttaa heidän isäänsä Davidiä mm. hakemalla hänelle happipulloja, koska hän sairastaa keuhkosyöpää. Myöhemmin hän kuolee ja muuttuu kulkijaksi, mutta Kuvernööri tappaa hänet. Myöhemmin Kuvernööri yrittää lähteä salaa pois, mutta hän paljastuu Lillylle, Taralle ja Meghanille, jotka päättävät lähteä mukaan. Matkalla Kuvernöörille ja Lillylle alkaa kehittyä suhde. Myöhemmin heidän autonsa hajoaa, joten he jatkavat matkaa kävellen. He kohtaavat lauman kulkijoita ja lähtevät pakoon. Kuvernööri ja Meghan putoavat juoksuhautaan, jossa on kulkijoita. Kuvernööri tappaa ne omin käsin ja katsoessaan ylös hän huomaa vanhan tuttunsa Martinezin. 
| 42. | 7. | Kuollutta painoa (Dead Weight) | Jeremy Podeswa | Curtis Gwinn | 11,29 | 84 000 | 2013-11-2424. marraskuuta 2013 | 2013-11-2525. marraskuuta 2013 |  |
Martinez pelastaa Kuvernöörin ja Meghanin, jotka liittyvät yhdessä Lillyn ja Taran kanssa leiriin, jota Martinez johtaa. Myöhemmin Kuvernöörin mennessä eräälle mökille Martinezin, sekä veljesten, Mitchin ja Peten kanssa, Martinez kertoo hänelle pelastaneensa hänet vain, koska myös Reghan oli haudassa. Hän myös toteaa hänen muuttuneen parempaan suuntaan. Seuraavana päivänä Martinez lyö golfpalloja asuntoauton katolla ja kutsuu Kuvernöörin mukaan. Hän kertoo Shumpertin kuolleen kulkijoiden hyökkäyksessä. Hän myös ehdottaa Kuvernöörille johtajuuden jakamista, mutta Kuvernööri raivostuu asiasta, lyö häntä golfmailalla päähän ja lopulta pudottaa kulkijoille. Mitch pitää kokouksen ja paljastaa Martinezin kuolleen. Myöhemmin Kuvernööri toteaa, ettei leiri ole turvallinen. Hän yrittää lähteä pois Lillyn, Taran ja Reghanin kanssa, mutta päättääkin palata takaisin. Hän tappaa Peten ja lopulta nousee leirin johtajaksi. Hänen mielestään vankila on turvallisempi paikka. Myöhemmin Kuvernööri saapuu vankilalle ja huomaa Rickin ja Carlin. Hän myös huomaa Michonnen ja Hershelin, joita osoittaa aseella. 
| 43. | 8. | Liian pitkällä (Too Far Gone) | Ernest Dickerson | Seth Hoffman | 12,05 | 73 000 | 2013-12-011. joulukuuta 2013 | 2013-12-022. joulukuuta 2013 |  |
Kuvernööri kidnappaa Michonnen ja Hershelin ja alkaa toteuttaa hyökkäystä vankilaan. Vankilassa Tyreese uskoo tappajan olevan edelleen paikalla. Ennen kuin hän ehtii tutkia Darylin kanssa asiaa tarkemmin, ulkoa kuuluu valtava pamaus. Kuvernööri on saapunut vankilalle leiristään kokoamalla armeijalla ja pakottaa heidät lähtemään. Rick yrittää suostutella häntä asumaan hänen ryhmänsä kanssa rauhanomaisesti, mutta Kuvernööri ei suostu. Hän tappaa Hershelin Michonnen katanalla, jonka seurauksena Rick ampuu häntä kohti. Paikalle saapuu Lilly mukanaan kulkijan hyökkäyksessä kuollut Meghan, jonka Kuvernööri ampuu. Kuvernööri käskeekin joukkojaan tappamaan kaikki vankilassa olevat. Alkaa tulitaistelu. Rick hyökkää Kuvernöörin kimppuun, mutta joutuukin alakynteen. Kuvernööri on kuristamassa hänet, kunnes paikalle saapuu Michonne, joka lävistää hänen katanansa Kuvernöörin rinnan läpi. Vankilalle alkaa vaeltaa paljon kulkijoita. Hyökkäyksen seurauksena selviytyjät vankilassa joutuvat pakenemaan ja lopulta erkaantuvat toisistaan. Lilly löytää maassa kuolemaisillaan olevan Kuvernöörin ja ampuu hänet. 
| 44. | 9. | Tuhon jälkeen (After) | Greg Nicotero | Robert Kirkman | 15,76 | 77 000 | 2014-02-099. helmikuuta 2014 | 2014-02-1010. helmikuuta 2014 |  |
Loukkaantunut Rick ja Carl vaeltavat tien päällä ja kohtaavat ruokapaikan, josta hakevat tarvikkeita. Myöhemmin he löytävät erään talon, jonne asettuvat. Samaan aikaan Michonne löytää heidän jalanjälkensä, mutta päättää olla seuraamatta niitä. Nukkuessaan hän näkee painajaista elämästään ennen maailman romahdusta. Rick on menettänyt tajuntansa loukkaantumisensa takia. Carl yrittää saada häntä hereille, mutta turhaan. Hän kuulee kahden kulkijan paiskovan ovea, joten lähtee tappamaan ne. Palattuaan hän haukkuu isänsä kyvyttömyyttä suojella rakastamiaan ihmisiä ja päättää lähteä toiseen taloon etsimään tarvikkeita. Hän kohtaa talossa kulkijan, jolta pääsee kuitenkin karkuun. Seuraavana yönä Rick alkaa voihkia ja Carl pelkää hänen muuttuneen kulkijaksi. Carl tunnustaa omat heikkoutensa ja huomaa isänsä olevan elossa. Rick pyytää Carlilta anteeksi ja tunnustaa hänen kykynsä selviytyä. Carl sanoo, ettei hänen tarvitse pyydellä anteeksi. Samaan aikaan Michonne saapuu heidän talolleen. 
| 45. | 10. | Vangit (Inmates) | Tricia Brock | Matthew Negrete & Channing Powell | 13,30 | 70 000 | 2014-02-1616. helmikuuta 2014 | 2014-02-1717. helmikuuta 2014 |  |
Nuotion äärellä Beth lähtee Darylin kanssa etsimään eloonjääneitä. Seuraavana päivänä Tyreese, Lizzie, Mika ja Judith ovat vaeltamassa metsässä. Yhtäkkiä he kuulevat kiljuntaa. Tyreese jättää lapset hetkeksi aikaa keskenään olettaen heidän pärjäävän ja lähtee apuun. Hän löytää isän ja pojan taistelevan kulkijoita vastaan, mutta heitä on jo purtu. Tapettuaan kulkijat Tyreese huomaa Lizzien, Mikan ja Judithiin tulevan mukanaan Carol, joka pelasti heidät kulkijoilta. Kuoleva isä kehottaa ryhmää seuraavan junanraiteita, koska ne johtavat turvalliseen paikkaan. Ryhmä huomaa kyltin, jossa karttaan on merkitty Terminus-niminen suojapaikka. Samaan aikaan Maggie, Sasha ja Bob huomaavat vankilasta pois ajaneen bussin kolaroineen ja siellä olevien matkustajien muuttuneen kulkijoiksi. Maggie helpottuu, ettei Glenn ole siellä. Sillä välin Glenn herää kulkijoiden valtaamasta vankilasta ja pakenee sieltä ottaen mukaansa tarvikkeita, kuten mellakka-asun. Hän löytää vankilan pihalta Taran ja he yhdessä lähtevät vankilasta. Myöhemmin erään kulkijalauman tappamisen jälkeen Glenn pyörtyy, mutta paikalle tulee suuri kuorma-auto, josta astuu ulos kolme ihmistä: Abraham Ford, Eugene Porter ja Rosita Espinosa. 
| 46. | 11. | Otettu (Claimed) | Seith Mann | Nichole Beattie & Seth Hoffman | 13,12 | 74 000 | 2014-02-2323. helmikuuta 2014 | 2014-02-2424. helmikuuta 2014 |  |
Carl ja Michonne menevät etsimään tarvikkeita Rickin jäädessä taloon. Matkalla Michonne yrittää piristää Carlia, mutta turhaan. Hän paljastaa Carlille, että hänellä oli kolmivuotias poika, Andre, joka kuoli sivilisaation tuhoutuessa. Samaan aikaan Glenn toipuu Abrahamin kuormassa ja päättää lähteä etsimään Maggieta, mutta Abraham pysäyttää hänet. Abrahamin tehtävänä on kuljettaa Eugene Washington, DC:een, jossa Eugene tapaa hallituksen virkamiehiä, koska hän muka tietää syyn epidemiaan. Abraham haluaa Glennin ja Taran pysyvän mukana. Kun Glenn edelleen yrittää lähteä, hänelle syntyy käsikähmä Abrahamin kanssa. Taran ja Rositan rauhoitellessa heitä, Eugene huomaa lauman kulkijoita lähestyvän heitä. Ryhmä tappaa kulkijat, mutta sen seurauksena kuorma-auton polttoainesäiliö hajoaa. Glenn ja Tara kääntyvät takaisin ja lähtevät, Abraham, Eugene ja Rosita mukanaan. Sillä välin Rick herää ja kuulee, että taloon on tullut tuntemattomia ihmisiä. Hän yrittää hiipiä pois, mutta yksi huomaa hänet, joten Rick joutuu tappamaan hänet. Rick pakenee talosta ja huomaa Carlin ja Michonnen tulevan. He lähtevät yhdessä pois. Myöhemmin he saapuvat rautatielle ja huomaavat kyltin, jossa lukee: "Turvapaikka kaikille. Yhteisö kaikille. Ne, jotka saapuvat, selviytyvät. Terminus". 
| 47. | 12. | Kotipolttoista (Still) | Julius Ramsey | Angela Kang | 12,61 | 90 000 | 2014-03-022. maaliskuuta 2014 | 2014-03-033. maaliskuuta 2014 |  |
Beth alkaa väsyä jatkuvaan pakoiluun kulkijoilta ja päättää rentoutua juomalla ensimmäistä kertaa alkoholia. Daryl varmistaa, ettei hän joudu kulkijoiden hyökkäämäksi. He löytävät hylätyn golfklubin, jonne menevät sisään. He löytävät sieltä kulkijoita ja Beth löytää pullollisen persikkasnapsia, mutta ei löydä puhdasta lasia, josta juoda. Daryl kyllästyy, murskaa pullon ja vie Bethin taloon, jonka löysi ennen vankilan valloittamista. Talolla he juovat pontikkaa ja jakavat toisilleen henkilökohtaisia tietoja. Daryl menettää malttinsa Bethin kysyessä Darylin vankilassa olemiseen liittyvää kysymystä ja opettaa hänelle, kuinka varsijousta käytetään. Myöhemmin Daryl murtuu kyyneliin ja pohtii mitä tapahtui aikoinaan vankilassa. Hän ja Beth polttavat talon, joka muistutti Darylia elämästään ja lähtevät. 
| 48. | 13. | Yksin (Alone) | Ernest Dickerson | Curtis Gwinn | 12,65 | 85 000 | 2014-03-099. maaliskuuta 2014 | 2014-03-1010. maaliskuuta 2014 |  |
Maggie, Bob ja Sasha katsovat Terminukselle johtavaa karttaa. Maggie uskoo Glennin voivan mennä etsimään häntä sieltä, mutta Sasha vastustaa ajatusta, koska ei halua kohdata mahdollisuutta että hänen veljensä olisi kuollut. Myöhemmin yöllä Maggie hylkää hänet ja Bobin ja menee Terminukselle yksin. Sasha ja Bob lähtevät perään ja asttuvat hylättyyn kaupunkiin. Myöhemmin Sasha törmää vahingossa Maggieen ja he yhdessä tappavat lauman kulkijoita. Maggie paljastaa odotelleensa häntä ja Bobia, koska ei voi mennä Terminukselle yksin. Beth ja Daryl löytävät hautaustoimiston, jonne asettuvat. Myöhemmin sinne hyökkää lauma kulkijoita, jonka seurauksena he pakenevat rakennuksesta. Daryl löytää Bethin pudonneen laukun maasta ja salaperäisen auton, joka ajaa pois. Daryl menee sen perään, mutta ei onnistuu saamaan sitä kiinni. Myöhemmin hän kohtaa joukon aseistautuneita miehiä, samoja, jotka Rick aiemmin kohtasi. Maggie ja Sasha saavat edellä olevan Bobin kiinni ja matkaavat yhdessä kohti Terminusta. Samana aikaan muualla Glenn huomaa sinne johtavan kyltin. 
| 49. | 14. | Lehto (The Grove) | Michael Satrazemis | Scott M. Gimple | 12,87 | 64 000 | 2014-03-1616. maaliskuuta 2014 | 2014-03-1717. maaliskuuta 2014 |  |
Carol, Tyreese, Lizzie, Mika ja Judith matkaavat kohti Terminusta. Carol kertoo Tyreeselle Lizzien sympaattisesta suhtautumisesta kulkijoihin ja Mikan sitkeyden puutteesta. Myöhemmin Tyreese ja Lizzie kohtaavat kulkijan, joka jää rautatiekiskoon jumiin. Lizzie pyytää Tyreeseltä, ettei tappaisi kulkijaa, koska se ei ole uhka. Carol kertoo Mikalle, että hänen pitäisi oppia taistelemaan ja Mika kertookin voivansa tappaa niitä, koska näkee ne uhkana, toisin kuin isosiskonsa. Hän ja Carol löytävät hylätyn talon, jonne he ja muut asettuvat. Seuraavana päivänä Lizzie leikkii hippaa yhden kulkijan kanssa. Carol tappaa kulkijan, josta Lizzie järkyttyy. Myöhemmin Mika löytää hänen ruokkivan rautatiekiskolla olevaa kulkijaa ja harkitsevan, että antaisi sen purra häntä, jotta voisi liittyä niihin. Siskokset kuitenkin pakenevat huomatessaan lauman kulkijoita lähestyvän heitä. Vaikka Carol alkaa lämmetä ajatukselle, että he jäisivät taloon asumaan, Tyreese myöntää näkevänsä edelleen Karenista painajaisia. Heidän palatessaan talolle, he huomaavat järkytyksekseen Lizzien tappaneen Mikan, jotta hän palaisi kulkijana. Tyreese ja Carol keskustelevat Lizziestä. Tyreese sanoo epäilevänsä hänen tappaneen Karenin, mutta ymmärtää, ettei se olisi mahdollista. Seuraavana päivänä Carol tappaa Lizzien. Myöhemmin hän tunnustaa Tyreeselle tappaneensa Karenin ja Davidin. Tyreese antaa hänelle anteeksi, mutta ei unohda sitä ikinä. He hautaavat tytöt ja jatkavat Judith mukanaan matkaansa kohti Terminusta. 
| 50. | 15. | Me (Us) | Greg Nicotero | Nichole Beattie & Seth Hoffman | 13,47 | 86 000 | 2014-03-2323. maaliskuuta 2014 | 2014-03-2424. maaliskuuta 2014 |  |
Daryl ja Len, yksi miesryhmän jäsenistä, ovat metsästämässä ja saavat tapettua samaan aikaan jäniksen. Heille syntyy kinaa siitä, kumpi saa sen pitää, joten Joe, ryhmän johtaja keskeyttää tilanteen ja leikkaa jäniksen puoliksi. Myöhemmin hän kannustaa Darylia pysymään heidän kanssaan ja kertoo että se, kuka valehtelee tai varastaa ryhmästä, joutuu pahoinpidellyksi. Ryhmä viettää yön hylätyllä asemalaiturilla. Yöllä Len syyttää Darylia jäniksen toisen puolikkaan varastamisesta, mutta Daryl väittää joutuneensa huijatuksi. Joe paljastaa heille nähneensä, kuinka Len laittoi jäniksen toisen puolikkaan Darylin pussiin, joten Len joutuu pahoinpidellyksi ja hänet tapetaan. Joe kertoo Darylille, että he jäljittävät erästä miestä (Rickiä), joka oli tappanut yhden heidän omistaan. Sillä välin Glenn ryhmineen saapuu tunneliin, jonka suuaukolla on kyltti, jossa on Maggien kirjoittama viesti Glennille. Abraham päättää tunneliin menemisen olevan liian iso riski, joten hän antaa Glennille ja Taralle tarvikkeita ja jättää heidät ryhmänsä kanssa. Tunnelissa Glenn ja Tara ovat vaarassa kuolla kulkijoille, mutta Maggie, Sasha ja Bob pelastavat heidät Abrahamin ryhmän kanssa. Yhdessä koko ryhmä lähtee kohti Terminusta, myös Abrahamin ryhmä, koska Eugene vakuutti hänelle sen olevan hyvä levähdyspaikka, josta he voivat jatkaa Washington, DC:en. Myöhemmin ryhmä saapuu Terminukselle ja siellä oleva nainen, Mary nimeltään, toivottaa heidät tervetulleeksi. 
| 51. | 16. | Päätepiste (A) | Michelle MacLaren | Scott M. Gimple & Angela Kang | 15,68 | 92 000 | 2014-03-3030. maaliskuuta 2014 | 2014-03-3131. maaliskuuta 2014 |  |
Rick, Carl ja Michonne etenevät kohti Terminusta. Metsässä tuntematon mies joutuu kulkijoiden hyökkäyksen kohteeksi. Pian lauma huomaa kolmikon. Kolmikko pakenee paikalta. Myöhemmin he löytävät tienvarrelta hylätyn auton, jossa yöpyvät. Yöllä heidän istuskellessaan auton vieressä ulkona, he joutuvat Joen ryhmän väijyttämäksi. Daryl järkyttyy nähdessään Rickin ja sanoo heidän olevan hyviä ihmisiä. Hän joutuu kuitenkin miesryhmän hyökkäyksen kohteeksi. Rick onnistuu lyömään häntä aseella uhkaavaa Joea päällään ja tappaa hänet puremalla häntä kaulaan. Michonne onnistuu ottamaan Tonylta aseen ja ampuu hänet ja yhden toisen, Darylin tappaessa yhden. Lopuksi Rick puukottaa jäljelle jääneen miehen, Danin, kuoliaaksi. Seuraavana päivänä nelikko etenee kohti Terminusta. Heidän saavuttuaan sinne, Rick kätkee revolverinsa ja muut tarvikkeensa maahan ennen sinne menoa. Paikan päällä hän ja muut tapaavat Garethin, paikan johtajan sekä Alexin. Rick näkee Glennin ja Maggien tarvikkeita ja huomaa Glennin taskukellon Alexilla, jonka hän ottaa. Mary yrittää ampua Rickiä, mutta osuukin Alexiin. Rick, Daryl, Carl ja Michonne yrittävät paeta, mutta päätyvät umpikujaan. Gareth pakottaa heidät menemään hylättyyn junavaunuun. He menevät sinne ja kohtaavat Glennin, Maggien, Sashan, Bobin, Taran, Abrahamin, Eugenen ja Rositan. Ryhmä on vangittu. |} Lähteet ↑  The Walking Deadin neljäs kausi saapuu Suomeen tuoreeltaan Dome.fi. Viitattu 24.5.2014. (suomeksi)[vanhentunut linkki]  ↑  Syksyllä FOX on Suomen herkullisin kanava! FOX. Arkistoitu 25.5.2014. Viitattu 24.5.2014. (suomeksi)  ↑  The Walking Dead Suomeen vain tunteja Yhdysvaltojen esityksen jälkeen! FOX. Arkistoitu 25.5.2014. Viitattu 24.5.2014. (suomeksi)  ↑  FOX – Viikko 42/2013 Finnpanel. Arkistoitu 3.11.2013. Viitattu 24.5.2014. Arkistoitu alkuperäisestä.  ↑  FOX – Viikko 43/2013 Finnpanel. Arkistoitu 8.4.2014. Viitattu 24.5.2014. Arkistoitu alkuperäisestä.  ↑  FOX – Viikko 44/2013 Finnpanel. Arkistoitu 12.11.2013. Viitattu 24.5.2014. Arkistoitu alkuperäisestä.  ↑  FOX – Viikko 45/2013 Finnpanel. Arkistoitu 8.4.2014. Viitattu 24.5.2014. Arkistoitu alkuperäisestä.  ↑  FOX – Viikko 46/2013 Finnpanel. Arkistoitu 3.12.2013. Viitattu 24.5.2014. Arkistoitu alkuperäisestä.  ↑  FOX – Viikko 47/2013 Finnpanel. Arkistoitu 7.12.2013. Viitattu 24.5.2014. Arkistoitu alkuperäisestä.  ↑  FOX – Viikko 48/2013 Finnpanel. Arkistoitu 30.10.2020. Viitattu 24.5.2014. Arkistoitu alkuperäisestä.  ↑  FOX – Viikko 49/2013 Finnpanel. Arkistoitu 26.12.2013. Viitattu 24.5.2014. Arkistoitu alkuperäisestä.  ↑  FOX – Viikko 7/2014 Finnpanel. Arkistoitu 25.10.2020. Viitattu 24.5.2014. Arkistoitu alkuperäisestä.  ↑  FOX – Viikko 8/2014 Finnpanel. Arkistoitu 7.3.2014. Viitattu 24.5.2014. Arkistoitu alkuperäisestä.  ↑  FOX – Viikko 9/2014 Finnpanel. Arkistoitu 11.3.2014. Viitattu 24.5.2014. Arkistoitu alkuperäisestä.  ↑  FOX – Viikko 10/2014 Finnpanel. Arkistoitu 18.3.2014. Viitattu 24.5.2014. Arkistoitu alkuperäisestä.  ↑  FOX – Viikko 11/2014 Finnpanel. Arkistoitu 25.3.2014. Viitattu 24.5.2014. Arkistoitu alkuperäisestä.  ↑  FOX – Viikko 12/2014 Finnpanel. Arkistoitu 7.4.2014. Viitattu 24.5.2014. Arkistoitu alkuperäisestä.  ↑  FOX – Viikko 13/2014 Finnpanel. Arkistoitu 8.4.2014. Viitattu 24.5.2014. Arkistoitu alkuperäisestä.  ↑  FOX – Viikko 14/2014 Finnpanel. Arkistoitu 19.4.2014. Viitattu 24.5.2014. Arkistoitu alkuperäisestä.